hu en hu hu hu hu hu hu ceb hu ceb hu ceb hu ceb hu ceb hu ceb hu hu hu hu hu en en hu hu hu hu hu hu hu hu hu hu hu hu hu cs hu hu hu et hu de hu hu hu cs hu hu hu hu hu hu hu hu hu id hu hu hu hu hu hu hu et hu hu hu hu hu hu hu hu hu hu hu de ceb hu ceb hu ceb hu ceb hu ceb hu hu
Honlapunk alsó tartalma 1360*768 pixel
a görgetősáv használatával érhető el.
Modrovics Mónika - Eördöghné Dr. Miklós Mária PhD:
Mediterrán permetkapu a mediterrán Pécsen
Ing. Jágerská, Lenka - Dr. Szánthó Zoltán - Doc. Ing. Peráčková, Jana PhD:
Vákuumos esővíz elvezető rendszer méréses vizsgálata valós modellen
Szunyogh Gábor - Andrásy Zsolt:
Vegyük komolyan a Legionellát!
Gyakorlati útmutató a higiénikus ivóvíz-ellátás megvalósításához
HL Hutterer & Lechner GmbH:
HL540 Primus Drain – az épített zuhany lefolyó
Dr. Diederich, Hans-Joachim - Rita Szaló:
Klórdioxid, mint biztos megoldás a legionellák és társai ellen az ivóvízben
Dr. Garbai László - Dr. Jasper Andor PhD:
Távhőellátó rendszerek statikus hőegyensúlya. Szabályozási feladatok
Gondolatok Vajda József cikkével kapcsolatban
Kovács Zoltán - Dr. Garbai László:
A közel nulla nettó energiaigényű épületek jogszabályi környezetének ismertetése és bemutatása
A Pipelife PE-RT/EVOH/PE-RT padlófűtés cső bemutatása
Modern fűtési rendszerek gazdasági szempontú energetikai összehasonlítása
Dipl. Ing. Flohr, Felix:
R407H – helyszíni tapasztalatok
A szellőzés helyiségenkénti egyedi szabályozása az optimális komfortért és az energiahatékonyságért
Gazsó Szabolcs - Csengeri László:
Tűzvédelmi berendezések alkalmazása a légtechnikai rendszerekben
A cseppfolyós földgáz jövője
Tanulságos életpályák – Tuczai Attila
Július-augusztusi összevont számunk kiemelt témájául az egészséges vízellátást, a korszerű vízellátó rendszerek kialakítását választottuk. Első cikkünk egy olyan eredményt mutat be, amely a PTE MIK hallgatóinak kreativitását dicséri. A különböző szakos hallgatók együttműködésének eredménye egy mediterrán permetkapu, amely Pécs közterén ad felfrissülést a meleg nyári napokon.
Az üdítő beszámoló után egymást követik azok a cikkek, amelyek az egészséges vízellátást veszélyeztető baktériumok elleni védekezésről szólnak. Megismerhetjük a Legionella által okozott fertőzés kockázatának értékelését, a kockázatot jelentő tényezőket és a különböző területeken végzett laboratóriumi vizsgálatok eredményeit. A következő cikkben egy olyan kiadványt mutatunk be, amely gyakorlati tanácsokat ad a higiénikus vízellátás megvalósításához. Az egészséges ivóvizet a fogyasztónál lévő csapolóig kell biztosítani, ehhez pedig a házi elosztó rendszert úgy kell kialakítani, hogy ott sem következzék be a vízminőség romlása. A cikkben az MSZ EN 806 jelzetű szabvány alapján olvashatók a tervezés szempontjai. A Legionellák és egyéb baktériumok ellen alkalmazható fertőtlenítő szerről, a klórdioxidról olvashatnak a következő cikkben. Ez az anyag több előnnyel bír, mint más fertőtlenítő anyagok és gyakorlati példák igazolják hatásosságát.
A Pozsonyi Szlovák Műszaki Egyetem kutatója és szerzőtársai bemutatják azokat a vizsgálatokat, amelyeket a BME Stokes Laboratóriumában végeztek el, és amelyek célja a vákuumos, telt szelvényű tető víztelenítő rendszer méretezésének mérésekkel való alátámasztása. Emellett a vízellátás témájában bemutatunk korszerű golyóscsapokat és épített zuhany lefolyót.
A lapszám második részében ismét az felhasznált energia kapja a fő hangsúlyt. Szerzőink bemutatják a hőteljesítmény átviteli tényezőt, ami lehetővé teszi egy összetett rendszer változó üzemmódjainak a számítását. Segítségével egyszerűen meghatározható az előírt szobahőmérséklet fenntartásához szükséges primer előremenő vízhőmérséklet és módot ad az optimális rendszer munkapont meghatározására.
Következő cikkünk szerzői összefoglalják a közel nulla nettó energiaigényű épületek jogszabályi környezetét, az európai irányelvtől a hazai rendeletekig, azok néhány fontos megállapításáig. Szó esik azokról a mintaprojektekről, amelyek szemléltetni fogják az energiahatékonysági intézkedések megvalósítását.
Egy hallgatói munka kapcsán a szerző különböző fűtési rendszerek energetikai összehasonlításának az eredményeit mutatja be. A kondenzációs gázkazánnal, hőszivattyúval és elektromos kazánnak tervezett rendszerekre részletes költség-összeállítást ad közre.
Ezt követően egy olyan hűtőközeget mutatunk be, amelynek a légkörre gyakorolt hatása lényegesen kisebb. A szerző bemutatja annak a gyakorlati próbának az eredményeit, amelynek során a korábbi R404A hűtőközegről az R407H közegre álltak át és egyszerűen, különösebb átalakítások nélkül alkalmazni tudták a sokkal kedvezőbb hűtőközeget.
Az energiahatékonyság a szellőztető rendszerek szabályozásával jelentősen növelhető. A tömör épületek esetében nagy hangsúlyt kapnak azok az automatikus rendszerek, amelyek alkalmazkodnak a folyamatosan változó légcsere igényekhez.
Az Országos Tűzvédelmi Szabályzat előírásaira alapozva következő cikkünk szerzői bemutatják azokat a szerkezeteket, komponenseket, amelyekkel a légtechnikai rendszereket fel kell szerelni a tűz elleni védelem érdekében. Kitérnek a szerkezetek teljesítmény-nyilatkozatának a tartalmára és a beépítéssel kapcsolatos gyártói utasításokra is.
Olvashatnak a lapban a cseppfolyós földgáz jövőjéről, a tanulságos életpályákat bemutató sorozatunkban pedig Tuczai Attila pályájáról és az alkotó munka szeretetéről. Felhívjuk a figyelmet a szeptember végén sorra kerülő Épületgépész Tervezői Konferenciára és közreadjuk a konferencia programját, valamint a IV. Soós Ernő Tudományos Konferenciára és a 49. Gázkonferenciára.
Minden jog fenntartva! - 2022 - Magyar Épületgépészet